Diari Oficial de la Generalitat Valenciana


Sumari del DOGV 3299, del 03-08-1998 (1998/6488)

Informació pública de la convocatòria i de les bases per a la provisió d'una plaça d'administratiu d'administració general.
---------------------------------------------------------------------------------------------------------------------------

### Dades del document

Número de DOGV
:   3299

Data del DOGV
:   03-08-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6488


Data del document
:   17-07-1998

Organisme emissor
:   Ajuntament de Pilar de la Horadada

Tipus de document
:   Anunci

Descriptors 

:   * Pilar de la Horadada
    * concurs administratiu
    * administració local
    * professió administrativa

Informació pública de la convocatòria i de les bases per a la provisió d'una plaça d'administratiu d'administració general. [1998/Q6488]
  
Es convoquen proves selectives per a proveir, mitjançant el procediment de concurs de promoció interna restringida, una plaça d'administratiu de l'escala d'administració general, classe administrativa, d'acord amb les bases següents:
  
Bases per a la provisió d'una plaça vacant d'administratiu d'administració general de la plantilla de funcionaris vigent de l'Ajuntament de Pilar de la Horadada.
  
Primera. Objecte de la convocatòria
  
Amb el respecte màxim als principis constitucionals d'igualtat, mèrit i capacitat, així com el de publicitat, i d'acord amb el que s'estableix en els articles 91 i 100 de la Llei 7/1985, de 2 d'abril, 169 del TRRL, es convoca concurs, amb torn restringit als funcionaris de l'Ajuntament de Pilar de la Horadada, de promoció interna, per a cobrir una plaça d'administratiu d'administració general.
  
Aquesta plaça pertany a l'escala d'administració general, subescala administrativa i classe administratiu. Està dotada amb els emoluments corresponents al grup C, segons estableix l'article 25 de la Llei 30/1984, de 2 d'agost, i les altres retribucions complementàries que la corporació té assignades al corresponent lloc de treball, d'acord amb la legislació vigent. Atés que els aspirants són funcionaris que promocionen, podrà demanar d'aquests el nivell consolidat, si era superior. En principi, l'adscripció d'aquests està prevista en un lloc de treball del servei econòmic de l'Ajuntament, sense perjudici d'un canvi posterior d'adscripció a llocs semblants dins de l'àrea o exercici de suplències, per motius organitzatius o de necessitat del servei. La provisió d'aquesta plaça es realitzarà mitjançant una convocatòria de promoció interna del 100% de les places convocades. La plaça d'auxiliar del funcionari seleccionat podrà immediatament cobrir-se de forma interina, sense perjudici de la seua posterior provisió com s'establisca legalment.
  
Segona. Requisits del aspirants
  
Per a poder participar a les proves, els aspirants hauran de complir els requisits següents:
  
Ser funcionari de carrera de l'Ajuntament de Pilar de la Horadada, auxiliar administratiu de l'escala d'administració general, amb cinc anys de serveis en aquesta subescala.
  
No haver sigut separat, mitjançant expedient disciplinari, del servei de cap administració pública. Així mateix, no trobar-se inhabilitat per a l'exercici de funcions públiques.
  
Tenir el títol de batxiller, Formació Professional de segon grau o equivalent.
  
La titulació s'acreditarà mitjançant l'expedició dels títols corresponents per l'autoritat acadèmica competent. Aquesta autoritat podrà declarar també l'equivalència de títols. Tots el requisits hauran de complir-se en l'últim dia del termini de presentació de sol·licituds i mantenir-se durant tot el procés selectiu. En aquest sentit, es podran efectuar les comprovacions oportunes fins a arribar a la presa de possessió com a funcionari de carrera pertanyent a la subescala corresponent.
  
Tercera. Presentació de requisits i sol·licituds de participació
  
El qui vulga participar en el procediment selectiu, haurà de sol·licitar-ho amb el model d'instància que es facilitarà al Registre General i haurà d'adjuntar aquells mèrits que vulga que se li valoren, així com els justificants d'aquests. La documentació que hauran d'aportar els aspirants per a acreditar que compleixen els requisits exigits en la convocatòria i la relativa als mèrits al·legats, es farà mitjançant l'original o la fotocòpia compulsada o acarada. Els aspirants que no puguen obtenir els impresos de sol·licitud perquè resideixen fora de la localitat o per unes altres circumstàncies, hauran de presentar la seua sol·licitud on faran constar que compleixen els requisits establits en aquestes bases. Així mateix, hauran de comprometre's a jurar o prometre el que s'estableix en l'article 31.c del Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i el Reial Decret 707/1979, de 5 d'abril (BOE núm. 83, de 6 d'abril).
  
Les sol·licituds s'adreçaran a l'Alcaldia Presidència de l'Ajuntament. El termini de presentació de sol·licituds serà de 20 dies naturals, comptadors des de l'endemà de la publicació de l'extracte en el Boletín Oficial del Estado. Es presentaran al Registre General de l'Ajuntament, o en la forma que determina l'article 38 de la Llei de Règim Jurídic de les Administracions Públiques i del Procediment Administratiu Comú.
  
Quarta. Admissió d'aspirants
  
Una vegada finalitzat el termini de presentació d'instàncies, l'Alcaldia Presidència dictarà una resolució, en el termini màxim d'un mes, en què declararà aprovades les llistes provisionals dels aspirants admesos i exclosos.
  
En aquesta resolució, que es publicarà en el Butlletí Oficial de la Província i al tauler d'anuncis, constarà el nom i els cognoms dels aspirants admesos i exclosos i, en aquest cas, el motiu de la no admissió. Contra aquesta resolució es podrà presentar una reclamació en el termini de 10 dies hàbils. Si es presenten reclamacions seran acceptades o rebutjades en la resolució per la qual s'aprova la llista definitiva, que es publicarà així mateix, en els llocs indicats per a la llista provisional. En el cas que no es presente cap reclamació a la llista provisional, s'entendrà convertida automàticament en definitiva, sense necessitat de tornar a publicar-la de nou, però es notificarà aquesta circumstància a tots i a cada un dels aspirants admesos i exclosos, a aquests darrers de forma motivada.
  
En el mateix acte administratiu, s'indicaran, a més a més, el lloc, la data i l'hora del començament de la valoració dels mèrits al·legats, la composició del tribunal i la data de la constitució d'aquest. Tot això sense perjudici del que s'estableix en la Llei de Règim Jurídic de les Administracions Públiques i del Procediment Administratiu Comú pel que fa a l'esmena de deficiències a les instàncies.
  
Cinquena. Tribunal qualificador
  
La composició d'aquest serà predominantment tècnica, els vocals hauran de tenir la titulació o l'especialització iguals o superiors a les exigides per a l'accés a les places convocades i estarà constituït de la forma següent:
  
5.1 Composició:
  
- President:
  
El de la corporació o membre d'aquesta en qui delegue.
  
- Vocals:
  
Un representant de l'administració autonòmica valenciana.
  
Un representant del professorat oficial, designat per l'Institut Valencià d'Administració Pública.
  
Un funcionari de carrera o tècnic expert designat per l'alcalde.
  
Secretari: el de la corporació o funcionari d'aquesta en qui delegue.
  
5.2 Suplents:
  
El tribunal quedarà integrat a més pels suplents respectius que, simultàniament amb els titulars, hauran de designar-se per al secretari i les vocalies no delegables.
  
5.3. Designació i publicitat
  
La designació dels membres del tribunal es farà pública en el Butlletí Oficial de la Província i al tauler d'edictes de la corporació.
  
5.4 Constitució i actuació
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5 Assessors tècnics
  
Quan la naturalesa de les proves ho requerisca, podran designar-se assessors especialistes, que col·laboraran amb el tribunal exercint la seua respectiva especialitat tècnica.
  
5.6 Abstencions i recusacions
  
Els membres del tribunal hauran d'abstenir-se de formar part en aquest i d'intervenir quan concórreguen les circumstàncies establides en l'article 28 de la Llei 30/1992, de Bases de Règim Jurídic de les Administracions Públiques i el Procediment Administratiu Comú, i ho notificaran a l'autoritat convocant. Els aspirants podran recusar-los.
  
5.7 De l'absència del president
  
Si una vegada constituït el tribunal i iniciada la sessió s'absenta el president, aquest designarà d'entre els vocals concurrents a aquell que el substituirà durant la seua absència.
  
5.8 Actes
  
De cada sessió, el secretari estendrà una acta, on es faran constar les qualificacions dels mèrits i també les incidències i les votacions que s'hi produïsquen. Les actes numerades i signades constituiran l'expedient, que reflectirà el procés selectiu que s'ha dut a terme.
  
Sisena. Començament i desenvolupament de les proves
  
El tribunal determinarà la data i l'hora en què es produirà la valoració dels mèrits al·legats pels interessats.
  
Setena. Sistema de selecció. Fases. Puntuacions i qualificacions
  
El sistema de selecció de candidats és el concurs restringit. El funcionari seleccionat per a l'ascens ocuparà directament la plaça vacant, sense la necessitat de període de pràctiques o curs selectiu. La provisió del lloc vacant permetrà procedir a cobrir el lloc que ocupava l'aspirant.
  
Fase de concurs. Puntuació.
  
Serveis prestats o antiguitat en les diverses administracions públiques. Puntuació màxima de 7,50 punts. Es valoraran a raó de 0,50 punts per any complet de serveis en el grup immediatament inferior, les fraccions d'any seran computades a raó de 0,04 punts per mes. A aquest efecte es computaran els serveis previs prestats en l'administració que s'haja reconegut a l'empara del que s'estableix en la Llei 70/1978, de 26 de novembre, i la resta de normativa aplicable. No es computaran mai els serveis que s'hagen prestat simultàniament amb uns altres també al·legats.
  
Titulació. Doctorat, 4 punts. Llicenciatura, 3 punts. Diplomatura, 2 punts. Batxiller superior o equivalent, 1 punt. Es valoraran sempre que no constituïsquen requisit per a l'accés a la plaça. Hauran de ser acreditats documentalment i expedits per centres reconeguts oficialment. No es valoraran els títols acadèmics o diplomes imprescindibles per a la consecució d'uns altres de nivell superior que s'al·leguen com a mèrit.
  
Cursos: màxim 3 punts. Es tindran en compte aquells cursos de formació i perfeccionament que hagen sigut organitzats per l'Institut Valencià d'Administració Pública, per escoles de formació de funcionaris, per universitats o qualsevol altre curs homologat per l'Institut Valencià d'Administració Pública o el ministeri corresponent. Els cursos hauran d'acreditar-se amb un número d'hores lectives. Els de més de 50 hores es puntuaran a 0,40. Els de més de 100 hores, a raó de 0,70 punts. Els inferiors a 40 hores i seminaris, a 0,10 punts. Si fan referència a matèries específiques fonamentals de la plaça a judici del tribunal (intervenció de la despesa, comptabilitat, gestió pressupostària, recursos tributaris, recaptació, informàtica, etcètera) la puntuació s'incrementarà en un 50%.
  
Altres mèrits: màxim 3 punts. Es concedirà puntuació per cada idioma d'un estat de la Unió Europea, una vegada acreditat el coneixement en funció del nivell acadèmic i el reconeixement del centre oficial que expedeix la titulació o el certificat. Així mateix, es valorarà haver impartit classes o haver participat com a conferenciant en cursos, congressos, jornades, relacionades amb les funcions que s'han d'exercir, o amb caràcter general, en matèries d'administració pública. En idiomes, es puntuarà de 0,10 a 0,30 en funció dels nivells acadèmics. En ensenyament, conferències, congressos i jornades, a 0,10. Si aquests mèrits fan referència a matèries específiques fonamentals per a la plaça, a judici del tribunal, s'incrementaran les puntuacions respectives en un 50%.
  
Entrevista. Podrà realitzar-se, si cal per a dilucidar la qualificació final entre diversos aspirants una entrevista davant del tribunal qualificador, i es valorarà l'experiència, la idoneïtat i l'aptitud de l'aspirant, en relació amb les funcions que cal desenvolupar. Es puntuarà com a màxim de 2 punts. Cada membre del tribunal amb veu i vot formularà una sola pregunta, que es podrà valorar amb un màxim de 0,30 punts.
  
La qualificació final del concurs serà la suma de totes les puntuacions obtingudes.
  
Vuitena. Publicitat de les qualificacions, llistes i propostes d'aprovats, presentació
  
Publicitat de les qualificacions.
  
El mateix dia què s'adopten els acords corresponents seran exposades al tauler d'anuncis de l'Ajuntament les qualificacions d'aquells mèrits al·legats així com les puntuacions corresponents.
  
Llista i proposta d'aprovats del tribunal.
  
Una vegada finalitzada la prova selectiva, el tribunal farà pública, al lloc de realització de l'exercici, i en aquells altres que estimen oportuns, la llista d'aspirants aprovats, per ordre de puntuació final obtinguda, en nombre no superior al de les places convocades. D'acord amb la llista, s'elevarà a l'òrgan competent, a més de l'acta de l'última sessió, la proposta de nomenament de l'aspirant aprovat. Si per qualsevol circumstància algun aspirant aprovat no fóra nomenat funcionari de carrera o no fóra autoritzada la seua contractació, podran ser nomenats funcionaris de carrera, per ordre de puntuació, els aspirants que hagen superat els exercicis i no hagen sigut inclosos en la proposta d'aprovats.
  
En el termini de 20 dies naturals comptadors des de l'endemà de la publicació de la llista d'aprovats al tauler d'anuncis de l'Ajuntament, l'aspirant proposat pel tribunal presentarà els documents que acrediten els requisits exigits en aquestes bases. Estarà exempt de presentar aquells justificants dels requisits que ja van acreditar quan foren nomenats funcionaris de carrera en la categoria inferior.
  
Tots els mèrit al·legats per a la fase de concurs hauran de ser acreditats mitjançant una còpia autenticada o fotocòpia compulsada, o bé mitjançant el corresponent original. La manca de presentació de la documentació dins del termini establit, tret dels casos de força major o quan de la presentació dels documents es desprenga el no compliment dels requisits de la convocatòria o supòsits de falsedat en actuacions, comportarà la nul·litat de les actuacions, sense perjudici de les responsabilitats que puguen exigir-se'n.
  
En aquest cas, la proposta es considerarà feta a favor dels aspirants, ordenats d'acord amb al puntuació obtinguda, que una vegada superada la prova selectiva, no hagen sigut inclosos en la proposta de nomenament.
  
Nomenament i presa de possessió, prestació de jurament o promesa.
  
Una vegada presentada la documentació per l'interessat i sent aquesta conforme, l'òrgan municipal competent efectuarà el nomenament com a funcionari de carrera administratiu d'administració general. Els nomenaments seran notificats als interessats, que hauran pres possessió en el termini de 48 hores si bé a la mateixa localitat, o d'un mes si viuen a una localitat distinta.
  
El qui, sense causa justificada, no prenga possessió dins del termini assenyalat, perdrà tots els drets derivats de la superació de les proves selectives i del subsegüent nomenament conferit.
  
En l'acte de la presa de possessió, el funcionari nomenat haurà de presta jurament o promesa, d'acord amb la fórmula establida en l'article 31.c del Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i el Reial Decret 707/1979, de 5 d'abril.
  
Novena. Incidències
  
El tribunal està facultat per a resoldre els dubtes que es presenten i prendre els acords necessaris per al bon ordre de l'oposició en tot allò no previst en aquestes bases.
  
Deu. Impugnacions
  
Contra aquestes bases únicament s'hi pot interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació en el Boletín Oficial del Estado, d'acord amb el que s'estableix en l'article 58 de la Llei Reguladora de la Jurisdicció Contenciosa Administrativa.